Danmarks hemmelige atombunker

Regan Vest er en forkortelse for Regeringsanlæg Vestdanmark. Det er en bunker, som Danmark skulle styres fra i tilfælde af eksempelvis atomkrig.

Centrale medlemmer af regering, embedsværk og kongehus skulle evakueres til bunkeren, hvis krisen kom.

Derudover skulle særligt udvalgte politifolk samt læger og sygeplejersker med i bunkeren.

Der var også personale til kommunikation, teknik, køkkenpersonale, en præst og flere andre, der skulle med og sørge for driften under en krise.

Atombunkeren blev bygget i hemmelighed af Forsvarets Bygnings- og Etablissementstjeneste fra 1963-1968.

Regan Vest er civil, og forsvaret har sine egne lignende bunkere, hvor militæret skulle styres fra.

Bunkeren blev holdt indflytningsklar og var i drift frem til 2003. Nordjyllands Historiske Museum arbejder i øjeblikket på at åbne bunkeren som museum.

Den er på 5.500 m2 og den ligger 60 meter under jordoverfladen.